Alcoutim

Alcoutim estas urbo en Portugalio apartenanta al la Distrikto Faro, regiono Algarve, kun ĉirkaŭ 2512 loĝantoj (2021).

Ĝi estas sidejo de la Municipo Alcoutim kun 575,36 km² de areo kaj 2521 loĝantoj (censo de 2021), kaj estas subdividita en kvar freguesias. La municipo limas norde kun Mértola, oriente kun Hispanio (El Granado, Sanlúcar de Guadiana kaj San Silvestre de Guzmán), sudoriente kun Castro Marim, sudokcidente kun Tavira kaj okcidente kun Loulé kaj Almodôvar. Ĝi estas ankaŭ unu el nur tri municipoj en la distrikto kiuj ne havas aliron al la maro. 

Estas flosilo por pasaĝeroj por Sanlúcar de Guadiana, HIspanio, sed ĝi ne povas transporti vehiklojn. Laŭ ŝoseo la distanco inter ambaŭ loĝlokoj estas de 70 km. 

Laŭ Adalberto Alves, en sia Dicionário de Arabismos da Língua Portuguesa, la deveno de la loknomo Alcoutim estas araba al-quṭamî, «reĝa falko». 

Submunicipoj
eta|maldekstre|260px|Kastelo de Alcoutim.
La municipoj dividiĝas en jenaj freguesias:
 Alcoutim e Pereiro 	
 Giões 	
 Martim Longo 	
 Vaqueiros

Historio
Pro sia strategia loko ĉe la dekstra bordo de la rivero Gvadiano kaj proksime de la marbordo, Alcoutim ricevis nombrajn historiajn popolojn el kiuj oni trovis restaĵojn, ĉefe de romianoj, nome la akvobaraĵo de Álamo kaj araboj (loknomo). Estante tute ĉe la rivero, kaj farante landlimon kun Hispanio, Alcoutim estis dum jarcentoj militbazo ĉe nordorienta Algarve.

Tiukadre oni konstruis kastelon. Dum la tertremo de 1755 la mezepoka kerno de la urbo suferis damaĝojn.

 Vidindaĵoj 
eta|maldekstre|260px|Romia vilao Montinho das Laranjeiras.
 Romia akvobaraĵo de Álamo
 Muzeo Casa do Ferreiro (forĝisto)
 Malnova kastelo de Alcoutim 
 Kastelo Relíquias
 Ĥalkolitiko setlejo de Cerro do Castelo
 Fortikaĵo de Alcoutim aŭ Kastelo de Alcoutim
 Menhiroj de Lavajo 
 Muzeo de la Rivero
 Muzeo Vidas do Campo
 Muzeo Dro. João Dias
 Minejo de Cova dos Mouros
 Funebrejoj Eira dos Palheiros kaj Cerro do Malhanito
 Romia vilao Montinho das Laranjeiras
 Kapelo de São Bento
 Ermitejoj de Nossa Senhora da Conceição kaj de S. Domingos
 Preĝejoj de Nossa Senhora da Oliveira, de Martim Longo, de Giões kaj de Vaqueiros
 Muelejoj kaj naturaj banejoj de Rio Vascão (Água Santa).

 Bildaro 

 Eksteraj ligiloj 

Kategorio:Urbetoj de Portugalio
Kategorio:Distrikto Faro